П Р О Т О К О Л  № 25
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 29.10.2025 г. 

Днес, 29.10.2025 г. /сряда/ от 11.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков - отсъства
 		  Севдалин Мавров 
  Стефан Гроздев 

На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и  Надежда Стоянчева – главни експерти-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  17.10.2025 г. – 24.10.2025 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Ихтиман за предстоящо прекратяване на трудовото правоотношение със съдебен служител на длъжност „главен счетоводител“, считано от 01.12.2025 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „главен счетоводител“ по реда на чл. 343, ал. 2 от ЗСВ, считано от 01.12.2025 г., в Районен съд – Ихтиман.

1.2. ПРИЕМА ЗА СВЕДЕНИЕ уведомлението от председателя на Районен съд – Бяла Слатина относно подадено на 08.10.2025 г. заявление от съдебен служител на длъжност „работник, поддръжка сгради – огняр“, с което оттегля молба за прекратяване на трудовото правоотношение, считано от 11.10.2025 г.

1.3. ПРИЕМА ЗА СВЕДЕНИЕ уведомлението от и. ф. председател на Окръжен съд – Кюстендил за прекратено трудово правоотношение с двама съдебни служител на длъжност „съдебен секретар“, считано от 14.08.2025 г. и 01.09.2025 г. и за назначаване на съдебни служители, считано от 13.10.2025 г. на 2 /две/ щ. бр. за длъжност „съдебен секретар“, съгласно решения на комисията по пр. № 12/14.05.2025 г. и пр. № 17/16.07.2025 г.

1.4. ПРИЕМА ЗА СВЕДЕНИЕ уведомлението от председателя на Районен съд – Стара Загора за:
- предстоящо прекратяване на трудовото правоотношение със съдебен служител на длъжност „съдебен администратор“, считано от 10.11.2025 г., 
- за предстоящо назначаване след проведен конкурс, съгласно решение по протокол 16/02.07.2025 г. на КСА-СК, т. 1.5, на съдебния служител, заемащ длъжност „административен секретар“ на длъжност „съдебен администратор“, считано от 10.11.2025 г., 
- за предстоящо назначаване на съдебен служител, заемащ длъжност „съдебен деловодител-регистратура“ на длъжност „административен секретар“, считано от 10.11.2025 г. по реда на чл. 343, ал. 2 от ЗСВ.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител-регистратура“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Стара Загора.

1.5. ПРИЕМА ЗА СВЕДЕНИЕ уведомлението от председателя на Районен съд – Гълъбово за назначен съдебен служител на длъжност „системен администратор“, считано от 10.10.2025 г., съгласно решение на комисията по протокол № 7/26.02.2025 г.

1.6. ПРИЕМА ЗА СВЕДЕНИЕ уведомлението от председателя на Районен съд – Горна Оряховица за прекратено трудово правоотношение, считано от 14.10.2025 г. със съдебен служител, заемащ длъжност „съдебен секретар“. Съдебният служител е назначен, считано от  01.08.2025 г. след проведен конкурс за длъжността.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Горна Оряховица.

1.7. ПРИЕМА ЗА СВЕДЕНИЕ уведомлението от председателя на Районен съд – Бургас за предстоящо прекратяване на трудовото правоотношение със съдебен служител на длъжност „съдебен деловодител“ поради преместването му в Окръжен съд – Бургас.
и
ДАВА СЪГЛАСИЕ за предприемане на  действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, както и за назначаване на съдебен служител при необходимост  по реда на чл. 68, ал. 1, т. 4 от КТ, в Районен съд – Бургас.

2. ОТНОСНО: Искане рег. индекс ВСС-13601/23.09.2025 г. от председателя на Районен съд – Велики Преслав за разкриване на 1 /една/ щ. бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането от председателя на Районен съд – Велики Преслав за разкриване на 1 /една/ щ. бр. за длъжност „призовкар“.
МОТИВИ: Натовареност под средната за РС, извън областните градове. Броят на делата за разглеждане от един съдия месечно за първото полугодие на 2025 г. е 46,33 при 49,33 средно. Съотношението съдебни служители/съдии – 5,33 е над средното – 4,09. След направен анализ относно щ. бр. за длъжност „призовкар“ в сходни по щат  за съдиите съдилища – с 3 щ. бр. /общо 20 в страната/ бе установено, че всички разполагат с 1 ш. бр. за длъжността с изключение на РС-Берковица – 2 щ. бр. с натовареност 74,33 бр. дела за разглеждане и щатна численост на съдебните служители – 13 щ. бр. РС-Велики Преслав е достатъчно обезпечен със съдебна администрация – 16 щ. бр. и комисията счита, че искането на председателя за разкриване на един щат за „призовкар“ е неоснователно. 

3. ОТНОСНО: Искане рег. индекс ВСС-13494/17.09.2025 г. от председателя на Районен съд – Пловдив за разкриване на 1 /една/ щ. бр. за длъжност „съдебен статистик“ и преразглеждане на решение на комисията по протокол № 7/26.02.2025 г. относно съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТМЕНЯ решението си по протокол № 7/26.02.2025 г. за съкращаване на 1 /една/ щ. бр. за длъжност „съдебен деловодител“ по щата на Районен съд – Пловдив.
3.2. ДАВА СЪГЛАСИЕ за трансформиране на 1 /една/ свободна щ. бр. за длъжност „съдебен деловодител“ в 1 /една/ щ. бр. „съдебен статистик“ в Районен съд – Пловдив. 
МОТИВИ: По щат Районен съд – Пловдив не разполага с щ. бр. за длъжност „съдебен статистик“. С решение по протокол № 7/26.02.2025 г. КСА-СК е взела решение за съкращаване на една щ. бр. за длъжност „съдебен деловодител“, предвид броя на съдиите – 63 щ. бр. и този на съдебните деловодители – 41 щ. бр. при считаното за оптимално 2 : 1. Решението за съкращаване е потвърдено с решение по протокол № 9  от 26.03.2025 г. С цел обезпечаването на РС-Пловдив с щ. бр. за длъжност „съдебен статистик“ за събирането, обобщаването и изготвянето на статистиката на съда, комисията счита за удачно предложената за съкращаване щ. бр. за длъжност „съдебен деловодител“ да се трансформира в „съдебен статистик“.

4. ОТНОСНО: Искане рег. индекс ВСС-13813/26.09.2025 г. от председателя на Районен съд – Кнежа за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. ОТХВЪРЛЯ искането от председателя на Районен съд – Кнежа за разкриване на 1 /една/ щ. бр. за длъжност „съдебен помощник“.
МОТИВИ: Високо съотношение съдебни служители/съдии – 4,33 при 4,09 средно за РС, извън областните градове в страната. Комисията отчита високата натовареност на съда – 60,42 бр. дела за разглеждане от един съдия месечно при 49,30 средно, което е вследствие свободната щ. бр. за съдия от януари 2025 г. Видно от таблицата по-долу натовареността на съда през предходните години е била значително по-ниска и КСА-СК счита искането на председателя за неоснователно.

5. ОТНОСНО: Искане рег. индекс ВСС-14007/01.10.2025 г. от председателя на Районен съд – Свиленград за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
5.1. ОТХВЪРЛЯ искането от председателя на Районен съд – Свиленград за разкриване на 1 /една/ щ. бр. за длъжност „съдебен помощник“.
МОТИВИ: Отчитайки високата натовареност на РС-Свиленград комисия „Съдебна администрация“ към СК на ВСС информира председателя, че виждането на ВСС е за редуциране броя на „съдебните помощници“ в районните съдилища, извън областните градове.

6. ОТНОСНО: Искане рег. индекс ВСС-14810/13.10.2025 г. от председателя на Районен съд – Габрово за разкриване на 1 /една/ щ. бр. за длъжност „човешки ресурси, той и счетоводител-касиер“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
6.1. ОТХВЪРЛЯ искането от председателя на Районен съд – Габрово за разкриване на 1 /една/ щ. бр. за длъжност „човешки ресурси, той и счетоводител-касиер“.
МОТИВИ: Искането на председателя на РС-Габрово за разкриване на една щ. бр. за длъжност „човешки ресурси“, той и счетоводител и касиер е нецелесъобразно предвид организационната структура. Общата щатна численост на съда – бр. съдии и бр. съдебни служители е 43 щ. бр.  

7. ОТНОСНО: Искане рег. индекс ВСС-14955/14.10.2025 г. от председателя на Окръжен съд – Русе за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
7.1. ОТХВЪРЛЯ искането от председателя на Окръжен съд – Русе за разкриване на 1 /една/ щ. бр. за длъжност „съдебен секретар“.
МОТИВИ: Високо съотношение съдебни служители/съдии – 2,67 при 2,25 средно за ОС. Ниска натовареност на съда. Броят на делата за разглеждане от един съдия месечно е 12,98 при 18,91 средно и нарежда ОС-Русе на 17-то място от общо 28. Към момента в Окръжен съд – Русе заседават три състава в Наказателно отделение с 8 съдии, които се подпомагат от 5 съдебни секретари и четири състава в Гражданско и търговско отделение с 12 съдии и 6 съдебни секретари, което сочи, че съдът разполага с достатъчен брой съдебни секретари за пълноценно подпомагане на седемте състава. 

8. ОТНОСНО: Искане рег. индекс ВСС-14103/23.10.2025 г. от председателя на Апелативен съд – Пловдив за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
8.1. ОТХВЪРЛЯ искането от председателя на Апелативен съд – Пловдив за разкриване на 1 /една/ щ. бр. за длъжност „съдебен помощник“.
МОТИВИ: Налице е ниска натовареност – броят на делата за разглеждане от един съдия месечно за първото полугодие на 2025 г.е 7,52 при 9,28 средно за апелативните съдилища. Към момента АС-Пловдив разполага с 29 щ. бр. за съдия, от които реално работещи последните години са 25 и 5 щ. бр. за „съдебен помощник“, които предвид натовареността на съдиите са напълно достатъчни и комисията намира искането за неоснователно.

9. ОТНОСНО: Искане рег. индекс ВСС-15409/03.10.2025 г. от председателя на Районен съд – Разлог за разкриване на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „съдебен архивар“ и трансформиране на 1 /една/ щ. бр. за длъжност „административен секретар“ в 1 /една/ щ. бр. за „съдебен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
9.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен деловодител“ и 1 /една/ щ. бр. за длъжност  „съдебен архивар“ по щата на Районен съд – Разлог.
МОТИВИ: Изключително висока натовареност на съда през последните години. Броят на делата за разглеждане от един съдия месечно за първото полугодие на 2025 г. е 74,91 при 49,30 средно за РС, извън областните градове и нарежда РС-Разлог на 6 място от общо 86 съдилища. Ниско съотношение съдебни служители/съдии – 3,83 при 4,09 средно. Налице е необходимост от разкриване на щ. бр. за „съдебен деловодител“ за гражданското деловодство поради значителното увеличаване броя на новопостъпилите граждански дела, които за 2025 г. се очакват да са над 1 700. За сравнение през 2024 г. те са били 1 648, за 2023 г. – 1 376 и за 2022 г. – 1 360. На служителите, разпределени да работят по гражданските дела се налага ежедневно да работят и с неприключилите от предходни години близо 700 дела.  
Съдът не разполага с щатна бройка за длъжност „съдебен архивар“. Функциите по архивирането на делата се съвместяват от съдебните деловодители от Съдебно-изпълнителната служба и Бюрото по съдимост, което обуславя искането за разкриване на една щ. бр. за „съдебен архивар“.
След разкриването на две щатни бройки за съдебни служители съотношението съдебни служители/съдии ще бъде 4,16.
9.2. ВНАСЯ в заседание на Съдийската колегия на ВСС, за разглеждане и произнасяне.
9.3. При ПОЛОЖИТЕЛНО решение на Съдийската колегия на ВСС ДАВА СЪГЛАСИЕ за назначаване на съдебни служители на длъжности „съдебен деловодител“ и „съдебен архивар“ по реда на чл. 343 от ЗСВ и ал. 138 от ПАС в Районен съд – Разлог.
9.4. ДАВА СЪГЛАСИЕ на председателя на Районен съд – Разлог за трансформиране на 1 /една/ щ. бр. за длъжност „административен секретар“ в 1 /една/ щ. бр. за „съдебен администратор“.
Обръща внимание на председателя на Районен съд – Разлог, че съгласно изискванията в чл. 357, ал. 3 и ал. 4 от ЗСВ назначаването на „съдебен администратор“ се извършва след провеждане на конкурс за заемане на длъжността. Следва да се отчете, че „съдебният администратор“ е със специален статут и функции, които са изрично регламентирани в чл. 4 и следващите от ПАС. Длъжността е със специфични ръководни функции, различни от тези на административния секретар.
9.5. ДАВА СЪГЛАСИЕ на председателя на Районен съд – Разлог за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен администратор“ по реда на чл. 357, ал. 3 и ал. 4 от ЗСВ и при спазване изискванията на Правилника за администрацията на съдилищата, Класификатора на длъжностите в администрацията на съдилищата и Правилата за прилагането му.

10. ОТНОСНО: Искане рег. индекс ВСС-14951/13.10.2025 г. от председателя на Окръжен съд – Варна за трансформиране на 0,5 /половин/ щ. бр. за длъжност „съдебен деловодител“ в 1 /една/ щ. бр. за „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
10.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да ОПРЕДЕЛИ, броя на съдебните служители в Окръжен съд – Варна от 120,5 /сто двадесет и половина/ щ. бр. на 121 /сто двадесет и една/ щ. бр., като ТРАНСФОРМИРА:
0,5 /половин/ щ. бр. за длъжност „съдебен деловодител“ в 1 /една/ щ. бр. за длъжност „призовкар“.
10.2. ИЗПРАЩА решението на комисия „Бюджет и финанси“ към Пленума на ВСС, за становище по финансовата обезпеченост.
10.3. При ПОЛОЖИТЕЛНО решение на Съдийската колегия на ВСС НЕ ВЪЗРАЗЯВА съдебният служител, заемащ 0,5 /половин/ щ. бр. за длъжност „съдебен деловодител“ да бъде назначен по реда на чл. 343, ал. 2 от ЗСВ на 1 /една/ щ. бр. за длъжност „призовкар“.

11. ОТНОСНО: Предложение рег. индекс ВСС-13928/30.09.2025 г. от председателите на Апелативен съд – София, Апелативен съд – Пловдив, Апелативен съд – Варна, Апелативен съд – Бургас, Апелативен съд – Велико Търново и Военно-апелативен съд за актуализиране на възнагражденията на съдебните служители за 2026 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
11.1. ИЗРАЗЯВА положително становище и подкрепя предложението на председателите на апелативните съдилища. 
11.2. УВЕДОМЯВА председателите на Апелативен съд – София, Апелативен съд – Пловдив, Апелативен съд – Варна, Апелативен съд – Бургас, Апелативен съд – Велико Търново и Военно-апелативен съд, че във връзка с изготвянето на проектобюджета на съдебната власт за 2026 г. с решение по протокол № 18 от 28.07.2025 г., комисия „Съдебна администрация“ към СК на ВСС е предложила увеличаване на възнагражденията на съдебните служители съответно с 25% за специализираната администрация  и 20% за общата администрация, което е изпратено на КБФ към Пленума на ВСС.
11.3. ИЗПРАЩА на комисия „Бюджет и финанси“ към Пленума на ВСС, за сведение.

Допълнителни точки:

12. ОТНОСНО: Становище рег. индекс ВСС-14951/13.10.2025 г. от председателя на Административен съд – Сливен относно решение на комисията по протокол № 24/22.10.2025 г., т. 4.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ПРИЕМА ЗА СВЕДЕНИЕ становището от председателя на Административен съд – Сливен относно решение на комисията по протокол № 24/22.10.2025 г., т. 4.
12.2 ОТМЕНЯ решението си за съкращаване на 1 /една/ щ. бр. за длъжност „съдебен деловодител“, считано от 01.01.2026 г.

						ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ